आयकर उपायुक्त रवि मल्होत्रा के मुताबिक, आयकर विभाग के 40 अफसरों ने मंगलवार सुबह छापेमारी शुरू की, जो बुधवार देर शाम तक जारी रही। कंपनियों के लॉकर्स की जांच होना बाकी है। कारोबारी कन्हैया लाल और उनके भाई संजय रस्तोगी बरामद सोने व रकम का हिसाब नहीं दे पाए। ज्यादातर रकम 2000 और 500 रुपए के नोटों में मिली। एसबीआई के कर्मचारियों की मदद से 10 घंटे में इनकी गिनती की गई। बताया जा रहा है कि दोनों भाइयों का वेयरहाउस, ईंट भट्ठा, फाइनेंस, रियल स्टेट और ज्वेलरी का कारोबार है।